ang kaniyang mga panagimpan baga ay maipapantay sa katunayan ng paghihirap ng lahat ng dustang anak sa isang kapanahunan? kailangang lipulin ang kasamaan, patayin ang dragon upang ipaligo ang kaniyang dugo sa bayang bago upang gawin itong malusog at di madadaig! ano pa ang di mababaling batas ng kalikasan, batas ng pagtutunggali na ang mahinay sapilitang madadaig upang huwag mamalagi ang liping masama at ang mga lumikha ay pumaurong? iwaksi nga ang mga pagninilay babai! maganap ang mga batas na walang paglipas, tulungan natin siya, at yayamang ang lupa ay lalo pang tumataba kapag siyay dinidilig ng dugo, at ang mga trono ay lalong nagtitibay kapag pinatitibayan ng mga pagkakasala at ng mga bangkay, ay hindi dapat mag urong sulong, hindi dapat mag alinlangan! ano ang sakit ng kamatayan? ang sandaling pagkakaramdam, marahil ay walang linaw, marahil ay masarap gaya ng sandaling pag itan ng pag aantok at nang paghimbing. ano ang mapapawi?